Eliel Saarinen
<s>Eliel Saarinen punim imenom Eliel Gottlieb Saarinen (Rantasalmi, 20. august 1873. - Bloomfield Hills, Michigan, 1. jul 1950.), 
bio je finski arhitekt i urbanist, poznat po tome što  je značajno utjecao na razvoj moderne arhitekture u Sjedinjenim Američkim Državama, naročito na projektiranje nebodera i crkava.</s>

<s>I njegov sin Eero Saarinen bio je također značajni američki arhitekt.</s>

<s>Biografija 
Saarinen se školovao na helsinškom tehnološkom univerzitetu, nakon tog je od 1896. do 1905. radio sa partnerima  Hermanom Geselliusom i Armasom Lindgrenom u zajedničkom birou.</s><s>Prvi rad kojim je privukao pažnju 
na sebe bio mu je projekt finskog paviljona za Svjetsku izložbu u Parizu 1900.</s><s>U njemu je iskoristio tradiciju finske drvene gradnje i tada moderne secesije.</s>

<s>Već do 1914. bio je naširoko poznat širom Evrope po projektu za Helsinšku željezničku stanicu (1904. - 14.) i izradi urbanističkih planova za estonski Reval (današnji Tallinn) i australsku Canberru.</s>

<s>Nakon što je 1922. osvojio je drugu nagradu na natječaju za izgradnju poslovnog nebodera za novine Chicago Tribune, 1923. se preselio u Sjedinjene Američke Države.</s><s>Iako nije nikad realiziram, njegov projekt za taj neboder, sa hrabrim pristupom gabaritima objekta, imao je velik utjecaj na projektiranje američkih nebodera, pod njegovim utjecajem je podignut Gulf Building u Houstonu 1929.</s>

<s>Između 1932. - 1948. radio je kao predsjednik Umjetničke akademije Cranbrook u Bloomfield Hillsu pored Detroita, a nakon tog sve do svoje smrti kao profesor postdiplomskog studija arhitekture i 
urbanizma na Univerzitetu u Michiganu.</s><s>Za Akademiju Cranbrook  je projektirao i izveo skupinu zgrada u Bloomfield Hillsu, među njima školu Cranbrook za mladiće (1925. - 30.), školu Kingswood za djevojke (1929. - 30.), Institut za nauku (1931. - 33) i zgradu 
Umjetničke akademije i biblioteke (1926. -1941|41]].).</s>

<s>Eliel je zajedno sa sinom Eerom 1947. osvojio je najvišu nagradu Američkog udruženja arhitekata za projekt dogradnje Zaklade Smithsonian u Washingtonu.</s>

<s>Među njegovim poznatim radovima su i dvije crkve: Prva kršćanska crkva u Columbusu, Indiana (1940. - 1942) i Kristova luteranska crkva u Minneapolisu, Minnesota (1949. -1950), koja je bila njegov posljednji, a po mnogima i naljepši rad.</s>

<s>Bibliografija 
Saarinen je i pisao o arhitekturi i urbanizmu: 
 Grad, njegov rast, rasap i budućnost (The City, Its Growth, Its Decay, Its Future) - 1943.</s><s>Traženje forme (Search for Form) 1948.</s>

<s>Izvori</s>

<s>Vanjske veze</s>

<s>Eliel Saarinen na portalu Encyclopedia Britannica 
 Eliel Saarinen na portalu archINFORM</s>

<s>Finski arhitekti
Biografije, Finska
Authority control</s>

